# Ivan Lendl

| Ivan Lendl
 |
| --- |
|   |
| **Osobni podaci** |
| **Država** |  Češka SAD
 |
| **Rođenje** | 7. mart 1960. Ostrava, Češka
 |
| **Prebivalište** | Goshen, SAD
 |
| **Nadimci** | Ivan Grozni |
| **Visina** | 1.87 m
 |
| **Stil igre** | Desnom rukom
 |
| **Zarada** | 21.262.417 $
 |
| **Singlovi** |
| **Omjer karijere** | 1071–239
 |
| **Osvojeni turniri** | 144
 |
| **Najbolji plasman** | **Br. 1** (28. februar 1983)
 |
| **Grand Slamovi** |
|  Australian Open | **P** (1989, 1990)
 |
|  Roland-Garros | **P** (1984, 1986, 1987)
 |
|  Wimbledon | F (1986, 1987)
 |
|  US Open | **P** (1985, 1986, 1987)
 |
| **Parovi** |
| **Omjer karijere** | 187–140
 |
| **Osvojeni turniri** | 6
 |
| **Najbolji plasman** | Br. 20 (12. maj 1986)
 |
| Ažurirano: 3. jun 2012. |

**Ivan Lendl** (češki: *Ivan Lendl*; 7. mart 1960, Ostrava, Čehoslovačka) je bivši profesionalni teniser, koji je igrao za Čehoslovačku i Sjedinjene Američke Države.

## Karijera

Njegova najviša pozicija na ATP listi bilo je 1. mesto, koje je dostigao 28. februara 1983. godine. Bio je dominantan tokom '80-ih i početkom '90-ih. Tenis magazin ga je 2005. imenovao jednim od deset najvećih tenisera svih vremena.

U svojoj karijeri, osvojio je osam Grend slem titula. Jedanaest uzastopnih godina dostizao je bar jedno finale grend slema, što je rekord koji je kasnije izjednačio Pit Sampras.

28. februara 1983. prvi put se našao na vrhu ATP liste, a svoju dominaciju svetskim tenisom potvrdio je kada je u finalu Otvorenog prvenstva SAD 1985. pobedio Džona Makenroa. Ukupno je na vrhu ATP liste proveo impozantnih 270 nedelja. Duže od njega na toj poziciji bio je samo Sampras.

## Rekordi i dostignuća

* Osvajač osam grend slem titula (izjednačen sa Džimijem Konorsom i Andreom Agasijem, samo šest tenisera je bilo bolje u istoriji).
* Pobedio u 222 meča na grend slem turnirima (izjednačen s Konorsom i Agasijem).
* Dostigao je osam uzastopnih finala na Otvorenom prvenstvu SAD (1982-1989), a od toga je osvojio tri titule (1985, 1986, 1987).
* Igrao u tri uzastopna finala na Otvorenom prvenstvu Australije, četiri na Otvorenom prvenstvu Francuske i dva na Vimbldonu. Bjorn Borg, Rafael Nadal i Rodžer Federer su jedini teniseri uz Lendla koji su igrali četiri uzastopna finala na OP Francuske.
* Lendl je dostigao 27 polufinala na 34 ukupno odigranih grend slem turnira.
* Drugi po broju dostignutih uzastopnih polufinala u istoriji open ere (iza Rodžera Federera).
* Tokom jedanaest uzastopnih godina (1981-1991) igrao je makar jedno grend slem finale (izjednačen sa Pitom Samprasom, 1992-2002).
* Jedan od pet igrača koji su bili na 1. mestu ATP liste najmanje tri uzastopne godine (uz Konorsa, Makenroa, Samprasa i Federera).
* Jedan od pet igrača koji su bili na 1. mestu ATP liste tokom cele sezone (uz Konorsa, Samprasa, Lejtona Hjuita i Federera).
* Četiri puta je osvojio nagradu ITF za teniskog šampiona godine (1985, 1986, 1987, 1990).
* Tri puta ga je ATP imenovao za tenisera godine (1985, 1986, 1987).
* Drugi po broju osvojenih turnira (94). Više od njega osvojio je samo Konors (107).
* Treći po broju nedelja koji je proveo na vrhu ATP liste (270). Bolji od njega su samo Federer (302) i Sampras (286 nedelja).
* Deli rekord sa Pitom Samprasom po broju osvojenih Tenis Masters Kupova (5).

## Izvori

## Vanjske veze

* Ivan Lendl na stranici Association of Tennis Professionals
* Ivan Lendl na stranici International Tennis Federation